[{"text_idx": "#000005", "text": "Mae\u2019n ddrwg gennym gyhoeddi na fydd y sgwrs heno yn Pontio, Bangor, gan Dr Toby Driver am 5pm yn cael ei chynnal oherwydd profedigaeth deuluol sydyn. Bydd dyddiad newydd ar gyfer y sgwrs yn cael ei gyhoeddi mor fuan a\u0302 phosibl. Bydd yr holl docynnau\u2019n ddilys ar gyfer y ddarlith a aildrefnir."}, {"text_idx": "#000008", "text": "Mewn ymateb i alw poblogaidd, mae cyfle yn awr i wrando ar Ddarlith Nadolig y Comisiwn Brenhinol ym Mangor, Gwynedd. Ymunwch a\u0302 Toby ar daith syfrdanol drwy\u2019r awyr ar draws caeau cras Cymru yn ystod misoedd Mehefin a Gorffennaf 2018 pan ddaeth ugeiniau o safleoedd archaeolegol newydd i\u2019r golwg fel olion cnydau ac olion crasu. Edrychir ar ddarganfyddiadau pwysig o bob rhan o Gymru, gan gynnwys nifer o safleoedd nad yw\u2019r cyhoedd wedi\u2019u gweld o\u2019r blaen, a thrafodir eu harwyddoca\u0302d. Rhoddir sylw hefyd i\u2019r diddordeb mawr a ddangosodd y cyfryngau yn y darganfyddiadau, pan ymddangosodd olion cnydau Cymru ochr yn ochr a\u0302 digwyddiadau mawr y byd ar wefan y New York Post. Mynediad am ddim drwy docyn. I archebu tocynnau ar-lein, ewch i: "}, {"text_idx": "#000009", "text": "Byddwch cystal a\u0302 nodi y bydd y ddarlith hon yn cael ei rhoi hefyd yn Aberystwyth am 5.30pm ar 6 Rhagfyr. Os ydych eisoes wedi archebu tocynnau ar gyfer y digwyddiad yn Aberystwyth, gallwch ganslo\u2019ch archeb wreiddiol ar gyfer y ddarlith yno os dymunwch a mynd i\u2019r digwyddiad ym Mangor yn lle hynny. I gael mwy o gymorth a gwybodaeth, cysylltwch a\u0302 Nicola Roberts nicola.roberts@cbhc.gov.uk, ffo\u0302n: 01970 621248."}]